मारियो गोट्जे
मारियो गोट्जे (; जन्म: ३ जुन १९९२) जर्मनी राष्ट्रिय फुटबल टिम र फुटबल क्लब बोरूसिया डर्टमन्डका आक्रामक मिडफिल्डर हुन् । नम्बर १० मा आफ्नो दमदार भूमिकाको अलावा, गोट्जे बैकल्पिक ९ (फल्स नाइन) का रूपमा र बायाँ वा दायाँ विङ्गरका रूपमा पनि खेल्न सक्षम मानिन्छन् ।

२००९  देखि २०१३ सम्म बोरूसिया डर्टमन्डका लागि खेलेका उनले  २०१०-११ बुन्डेसलिगा, २०११-१२ डिएफबी पोकल जिताएका थिए भने  २०१३ युइएफए च्याम्पियन्स लिग फाइनल सम्म टोलीलाई पुर्याएका थिए । अप्रिल २०१३ मा, €३७ मिलियन मा उनी बायर्न म्युनिख हानिएका थिए । यसले उनलाई मेसुट ओजिल पछीका सबभन्दा महँगा जर्मन फुटबलर बनायो ।

राष्ट्रिय टोलीमा मात्र १८ वर्षको उमेरमा सन् २०१० मा राष्ट्रिय टोलीबाट डेब्यु गरेका गोट्जेले २ प्रमुख अन्तराष्ट्रिय प्रतियोगितामा पनि सहभागिता जनाएका छन् । उनी जर्मन टोलीका सदस्य थिए जुन टोलीले यूइएफए यूरो २०१२मा सेमिफाइनल सम्मको यात्रा तय गरेको थियो भने २०१४ फिफा विश्वकप फाइनलमा उनले निर्णायक गोल गरेका थिए ।

क्लब करियर

अन्तराष्ट्रिय करियर

२०१४ फिफा विश्वकप

खेल्ने तरिका
गोट्जे दाया विङ्ग, बाया विङ्ग, आक्रामक मध्यपंक्ति जहाँबाट पनि खेल्न सक्ने क्षमतावान खेलाडी हुन् । गोट्जेलाई विश्वका उत्कृष्ट युवा फुटबलरहरूमा गनिन्छ जसमा तीव्र वेग, तकनिकी कौसल, ड्रिब्लिङ कला, र प्लेमेकरको भुमिका राम्रोसँग निभाउन सक्ने खुबी छ । बोरूसिया डर्टमन्डमा जर्जेन क्लोपको प्रशिक्षणमा उनी टोलीको ४-२-३-१ संरचनामा फरक फरक भुमिकामा मैदानमा उत्रन्थे । जापानी प्लेमेकर सिन्जी कगावाको डर्टमन्ड सँगको करार अवधि सकिएपछी क्लोपले गोट्जेलाई २०१२-१३ सिजनका लागि आक्रामक मध्यपंक्ति को कमान सम्हाल्ने अवसर दिएका थिए । गोट्जेको प्रतिभालाई जोएचिम लो ले जर्मनी राष्ट्रिय टिममा फल्स ९ का रूपमा प्रयोग गरेका थिए ।

जर्मन फुटबल लेजेन्ड फ्रान्ज बेकेनबउरले गोट्जेलाई  “जर्मन मेस्सी"को नाम दिएका थिए । सन् २०१० मा जर्मन फुटबल संघका तत्कालिन प्रबन्ध निर्देशक म्याथीअस सामरले भनेका थिए : "गोट्जे जर्मनीले पाएको हालसम्मकै उत्कृष्ट खेलाडी हुन्"।

फुटबल बाहिर

जर्मनीको मेम्मीनगेनमा जन्मिएका गोट्जेका पिता जर्जेन गोट्जे डर्टमन्ड प्राविधिक विश्वविद्यालय का प्राध्यापक हुन् । मारियो गोट्जेका दाजु फाबियन गोट्जे पनि फुटबलर हुन् । उनका भाइ फेलिक्स गोट्जे बायर्न म्युनिख यू-१७ टिमबाट खेल्दछन् । गोट्जेको प्रेमिका एन क्याथरिन ब्रोमेल हुन् ।  गोट्जे क्रिष्टियन धर्मावलम्बी हुन् ।

करियर तथ्याङ्क

क्लब

 १.डिएफबी-सुपरकप र फिफा क्लब विश्वकप पनि समावेश छ ।

अन्तराष्ट्रिय 

सेप्टेम्बर २०१५ सम्म

अन्तराष्ट्रिय गोल

सम्मान

क्लब 

 बोरूसिया डर्टमन्ड
 बुन्डेस लिगा: २०१०-११, २०११-१२
 डिएफबी-पोकल: २०११-१२
 यूइएफए च्याम्पियन्स लिग दोस्रो स्थान: २०१२-१३

 बायर्न म्युनिख
 बुन्डेस लिगा: २०१३-१४, २०१४-१५
 डिएफबी-पोकल: २०१३-१४
 यूइएफए सुपर कप: २०१३
 फिफा क्लब विश्वकप: २०१३

अन्तराष्ट्रिय

 जर्मनी
 फिफा विश्वकप: २०१४
 यूइएफए यूरोपियन यू-१७ च्याम्पियनशीप: २००९

व्यक्तिगत 

 फ्रिट्ज वाल्टर मेडल: यू-१७ स्वर्ण पदक २००९
 फ्रिट्ज वाल्टर मेडल: यू-१८ स्वर्ण पदक २०१०
 बुन्डेस लिगा वर्षको युवा खेलाडी: २०१०-११
 किकर (खेल पत्रिका) बुन्डेसलिगा टिम अफ द सिजन: २०१०-११, २०१२-१३
 गोल्डेन ब्वाइ अवार्ड: २०११
 गोल अफ द मन्थ (जर्मनी): जुलाई २०१४
 २०१४ फिफा विश्वकप:घाना विरूद्धको खेलमा म्यान अफ द म्याच
 २०१४ फिफा विश्वकप: अर्जेन्टिना विरूद्धको खेलमा म्यान अफ द म्याच

यो पनि हेर्नुहोस्

सन्दर्भ सामग्रीहरू

बाह्य कडीहरू

 
 

जर्मनीका फुटबल खेलाडीहरू
जीवनी
जीवित मानिसहरू
सन् १९९२ मा जन्म